MITSIB ค่าใช้จ่ายพุ่ง ฉุดกำไรปี 63 ร่วง 61% เหลือ 26 ลบ.
MITSIB ค่าใช้จ่ายพุ่ง ฉุดกำไรปี 63 ร่วง 61% เหลือ 26 ลบ. จากช่วงเดียวกันของปีก่อนมีกำไร 66 ลบ.
25 ก.พ. 2564

บริษัท มิตรสิบ ลิสซิ่ง จำกัด (มหาชน) หรือ MITSIB รายงานผลการดำเนินงานงวดไตรมาส 4 และงวดปี 2563 สิ้นสุดวันที่ 31 ธันวาคม 2563 ดังนี้

โดยผลการดำเนินงานงวดปี 2563 มีกำไรลดลง เนื่องจากค่าใช้จ่ายรวมมีจำนวนเงิน 398.95 ล้านบาท เพิ่มขึ้นจากปีก่อน เป็นจำนวนเงิน 39.95 ล้านบาท คิดเป็นร้อยละ11.13 เนื่องจาก ต้นทุนขาย มีจำนวนเงิน 258.64 ล้านบาท เพิ่มขึ้นจำนวน 8.99 ล้านบาท คิดเป็นร้อยละ 3.60 เนื่องจากมีปริมาณขายรถแท็กซี่เพิ่มขึ้น รวมถึงค่าใช้จ่ายในการบริหารมีจำนวนเงิน 107.68 ล้านบาท เพิ่มขึ้นเป็นจำนวนเงิน 23.95 ล้านบาท คิดเป็นร้อยละ 28.61 เนื่องจากมีการรับรู้ผลขาดทุนจากการยึดรถแท็กซี่และรถสาธารณะอื่น ซึ่งเป็นผลมาจากการบอกเลิกสัญญา เพิ่มขึ้นเป็นจำนวนเงิน 20.13 ล้านบาท
อีกทั้งขาดทุนจากการตัดรายการสินทรัพยท์ทางการเงินที่วัดมูลค่าด้วยราคาต้นทุนตัดจำหน่าย และลูกหนี้ตามสัญญาเช่าซื้อจำนวนเงิน 31.05 ล้านบาท เพิ่มขึ้นทั้งจำนวนจากปีก่อน เนื่องจากบริษัทมีการปรับโครงสร้างหนี้ตามมาตรการให้ความช่วยเหลือลูกหนี้ระยะที่ 1 และ 2 ที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรน่า 2019 (COVID-19) และรายการกลับรายการผลขาดทุนจากการด้อยค่าด้านเครดิตของลูกหนี้สัญญาสินเชื่อ 2.36 ล้านบาท เพิ่มขึ้นทั้งจำนวนจากปีก่อน เนื่องจากบริษัทมีมูลค่าลูกหนี้ที่ด้อยคุณภาพ (NPL) ลดลงจากปีก่อน